# Llista de persones relacionades amb la Revolució Russa

En aquesta llista, s'hi inclouen persones relacionades amb la Revolució Russa de 1917 tant si van simpatitzar-hi com si hi van estar en contra; també s'hi inclouen els que participaren en la Guerra Civil Russa (1918-1921) amb independència del bàndol en què combateren. Algunes persones d'aquesta llista no eren pas russes.
A :
| Sultan Majid Afandíev | Bolxevic. Dirigent de la Comuna de Bakú. |
| Aleix de Rússia | Tsarèvitx. Assassinat pels bolxevics amb la seva família a Iekaterinburg. |
| Mikhaïl Aleksèiev | General. Cap de l'Estat Major durant el Govern de Kérenski. Dirigent de l'Exèrcit Blanc durant la Guerra Civil. |
| Alexandra de Hessen-Darmstadt | Tsarina. Assassinada pels bolxevics amb la seva família a Iekaterinburg. |
| Anastàsia de Rússia | Gran Duquessa. Assassinada pels bolxevics amb la seva família a Iekaterinburg. |
| Opanàs Andríevski | Independentista ucraïnès. Membre del Directori d'Ucraïna. |
| Aleksandr Antónov | Socialrevolucionari. Dirigent de la Rebel·lió de Tambov. |
| Vladímir Antónov-Ovséienko | Bolxevic. Comandant de l'Exèrcit Roig a Ucraïna. Participà en la repressió de la Rebel·lió de Tambov. |
| Jaan Anvelt | Bolxevic. Dirigent de la Comuna dels Treballadors d'Estònia. |
| Inessa Armand | Bolxevic. Presidenta del Primer Congrés Internacional de Dones Comunistes (1920). Creà, juntament amb Aleksandra Kollontai, el Jenotdel, institució dedicada a defensar els drets de les dones. |
| Rajden Arsenidze | Menxevic. Ministre de Justícia del govern de la República Democràtica de Geòrgia. |
| Piotr Arxínov | Anarquista. Es dedicà a tasques educatives i culturals a la zona controlada per l'Exèrcit Revolucionari d'Insurrecció d'Ucraïna. |
| Aleksandr Atabekian | Anarquista. Director del diari Potxín, on criticava la Revolució d'Octubre i el Govern bolxevic. |
| Pàvel Axelrod | Menxevic. Després de la Revolució d'Octubre encapçalà l'oposició socialista als bolxevics. |
| Meixadi Azizbèkov | Bolxevic. Dirigent de la Comuna de Bakú. |
| B ||
| Mir Jafar Baguírov | Bolxevic. Actiu a l'Azerbaidjan. |
| Nikolai Baràtov | General. Dirigí l'Exèrcit Blanc al sud de Rússia. |
| Fània Bàron | Anarquista. Executada per la Txekà. |
| Víktor Bèlaix | Anarquista. Comandant de l'Exèrcit Revolucionari d'Insurrecció d'Ucraïna. |
| Pàvel Bermondt-Avàlov | General. Dirigí l'Exèrcit Blanc a la regió del Bàltic. |
| Eduard Berzin | Bolxevic. Creador del sistema de gulags a Kolimà (Sibèria). |
| Markó Bezrutxko | Independentista ucraïnès. Dirigent militar. |
| Iàkov Bliümkin | Socialrevolucionari. Membre de la Txekà. Assassinà l'ambaixador alemany Mirbach. |
| Aleksandr Bogdànov | Comunista. Fundador de l'Institut de Cultura Proletària. |
| Vladímir Bontx-Bruièvitx | Bolxevic. Historiador i escriptor, autor de les biografies oficials de Lenin. |
| Maria Botxkariova | Combatent de l'Exèrcit Blanc. Executada pels bolxevics. |
| Iekaterina Breixko-Breixkóvskaia (també coneguda com a Bàbuixka, que en rus vol dir àvia) | Socialrevolucionària. Membre del Govern de Kérenski. |
| Aleksei Brussílov | General. Antic oficial de l'exèrcit del Tsar que, durant la Guerra Poloneso-Soviètica, es posà al servei de l'Exèrcit Roig. |
| Andrei Búbnov | Bolxevic. Oficial de l'Exèrcit Roig durant la Guerra Civil Russa a Ucraïna. |
| Semion Budionni | Bolxevic. Oficial de l'Exèrcit Roig durant la Guerra Civil Russa. |
| Nikolai Bukharin | Bolxevic. Membre del grup Esquerra Comunista, que es manifestà contrari a la signatura del Tractat de Brest-Litovsk. |
| Nikolai Bulganin | Bolxevic. Membre de la Txekà. |
| C ||
| D ||
| Fiódor Dan | Menxevic. Membre del Comitè Central del Soviet de Petrograd. |
| Anton Denikin | General. Dirigí l'Exèrcit Blanc al sud de Rússia. |
| Seit Devdariani | Menxevic. Diputat del Parlament de la República Democràtica de Geòrgia. |
| Mikhaïl Dieterichs | General. Dirigí l'Exèrcit Blanc a Sibèria. |
| Prokofi Djaparidze | Bolxevic. Dirigent de la Comuna de Bakú. |
| Pàvel Dolgorúkov | Kadets. Col·laborà amb l'Exèrcit Blanc al sud de Rússia i a Crimea. |
| Mikhaïl Drozdovski | General. Dirigí l'Exèrcit Blanc al sud de Rússia i al Don. |
| Aleksa Dundić | Comunista. D'origen serbi o croat, lluità com a voluntari a l'Exèrcit Roig. Fou distingit amb l'Orde de la Bandera Roja. |
| Aleksandr Dútov | General. Dirigí un regiment cosac de l'Exèrcit Blanc. |
| Fèliks Dzerjinski | Bolxevic. Creador i organitzador de la Txekà. |
| E ||
| Mikhaïl Eisenstein | Arquitecte i enginyer. Lluità a l'Exèrcit Blanc. |
| Serguei Eisenstein | Bolxevic. Dramaturg. Formà part de l'Exèrcit Roig. Director d'escena del Teatre Obrer. |
| Xalva Eliava | Bolxevic. Membre del govern de la República Socialista Soviètica de Geòrgia. |
| F ||
| Ivan Fiolètov | Bolxevic. Dirigent de la Comuna de Bakú. |
| Sénia Fleixin | Anarquista. Deportat a Alemanya pel govern bolxevic. |
| Mikhaïl Frunze | Bolxevic. Comandant de l'Exèrcit Roig al Front Oriental |
| G ||
| Gaito Gazdànov | Escriptor. Durant la Guerra Civil lluità a l'Exèrcit Blanc del general Wrangel. |
| Emma Goldman | Anarquista. Crítica amb el caràcter dictatorial del règim bolxevic. Donà suport a la Rebel·lió de Kronstadt. |
| Maksim Gorki (de vegades conegut en català com a Màxim Gorki) | Escriptor. Es mostrà crític amb el caràcter dictatorial del règim bolxevic i amb les actituds despòtiques de Lenin i Trotski. |
| Leonid Góvorov | Bolxevic. Comandant de l'Exèrcit Roig que lluità contra l'Exèrcit Blanc a Crimea. Distingit amb l'Orde de la Bandera Roja. |
| Nikífor Grigóriev | Militar. Comandant a Ucraïna de l'Exèrcit Verd durant la Guerra Civil. |
| Ievgueni Gueguetxkori | Menxevic. Ministre d'Afers Estrangers del govern de la República Democràtica de Geòrgia. |
| Saixa Gueguetxkori | Bolxevic. Membre del govern de la República Socialista Soviètica de Geòrgia |
| Konstantín Guei | Bolxevic. Comandant de l'Exèrcit Roig que lluità contra l'Exèrcit Blanc al Caucas del Nord. |
| Aleksandr Gutxkov | Octubrista. Ministre de Guerra i de Marina en el Govern del Príncep Lvov. |
| Evguén Gvaladze | Menxevic. Soldat de l'exèrcit de la República Democràtica de Geòrgia. |
| H ||
| Iàkub Hanetski (també conegut com a "Iàkov Fürstenberg") | Bolxevic. Organitzà el retorn de Lenin des de Suïssa. |
| Anatoli Hecker | Bolxevic. Comandant de l'Exèrcit Roig que ocupà l'Azerbaidjan i Geòrgia. |
| Nikolai Hikalo | Bolxevic. Actiu a Pskov. |
| Mirza Davud Husèinov | Bolxevic. Membre del govern de la l'República Socialista Soviètica de Azerbaidjan |
| I ||
| Guénrikh Iagoda | Bolxevic. Dirigent de la Txekà. |
| Vadim Iàkovlev | Cosac. Combatent en diversos bàndols durant la Guerra Civil. |
| Varvara Iàkovleva | Bolxevic. Dirigent de la Txekà a Moscou i funcionària del Comissariat del Poble de Proveïments. |
| Piotr Iermakov | Bolxevic. Participà en l'assassinat de la Família Imperial a Iekaterinburg. |
| Ivan Ilín | Filòsof. Detingut per activitats anticomunistes. Expulsat de la Unió Soviètica el 1922. |
| Ion Inculeţ | Representant a Bessaràbia del Govern de Kérenski. President del Parlament de la República Democràtica de Moldàvia. |
| Ioseb Iremaixvili | Menxevic. Diputat de l'Assemblea Constituent de la República Democràtica de Geòrgia. |
| Nikolai Iudénitx | General. Dirigí l'Exèrcit Blanc al Nord-oest de Rússia. |
| Konstantín Iurénev | Bolxevic. Cap de la Guàrdia Roja a Petrograd. |
| Iàkov Iurovski | Bolxevic. Dirigí l'assassinat de la Família Imperial a Iekaterinburg. |
| Nikolai Ivànov | General. Comandant de l'Exèrcit Blanc. |
| J ||
| Dmitri Jloba | Bolxevic. Comandant de l'Exèrcit Roig destinat al Front del Caucas. |
| Adolf Joffe | Bolxevic. President del Comitè Militar Revolucionari de Petrograd que encapçalà la Revolució d'Octubre. Cap de la delegació que acudí a Brest-Litovsk per negociar la pau amb Alemanya. |
| Noe Jordània | Menxevic. President del Soviet de Tbilisi. Cap de govern de la República Democràtica de Geòrgia. |
| Gueorgui Júkov | Bolxevic. Oficial de l'Exèrcit Roig. Condecorat amb l'Orde de la Bandera Roja per haver esclafat la Rebel·lió de Tambov. |
| K ||
| Làzar Kaganóvitx | Bolxevic. President del Consell Central del districte de Nijni Nóvgorod i, després, del de Vorónej. |
| Steponas Kairys | Socialdemòcrata. Signà l'Acta d'independència de Lituània el 16 de febrer de 1918. |
| Aleksei Kaledin | General. Dirigí l'Exèrcit Blanc dels Cosacs del Don. |
| Mikhaïl Kalinin | Bolxevic. President del Comitè Executiu de Totes les Rússies. |
| Lev Kàmenev | Bolxevic. Membre del Primer Politburó. |
| Olga Kàmeneva | Bolxevic. Responsable de la Divisió de Teatre del Comissariat del Poble d'Educació i Instrucció. |
| Fanni Kaplan | Socialrevolucionària. Intentà assassinar Lenin. |
| Vladímir Kappel | General. Dirigí l'Exèrcit Blanc a les ordres del Comitè de Membres de l'Assemblea Constituent. |
| Semion Karètnik | Anarquista. Comandant de l'Exèrcit Revolucionari d'Insurrecció d'Ucraïna. |
| Serguei Kavtaradze | Bolxevic. Membre del govern de Geòrgia. |
| Aleksandr Kérenski | Socialrevolucionari. Ministre de Justícia en el Govern del Príncep Lvov. President del Govern Provisional. |
| Noe Khomeriki | Menxevic. Ministre d'Agricultura del govern de la República Democràtica de Geòrgia. |
| Aleksandra Kim | Bolxevic. Enviada per Lenin a mobilitzar els coreans residents a Sibèria per lluitar contra els contrarevolucionaris. |
| Serguei Kírov | Bolxevic. Comandant de l'administració militar a Astracan. |
| Aleksei Kiseliov | Bolxevic. Membre del Comitè Central del Partit. |
| Vladímir Kislitsin | General. Dirigí l'Exèrcit Blanc a Sibèria. |
| Gustav Klinger | Bolxevic. Dirigent de la República Socialista Soviètica Autònoma dels Alemanys del Volga. Membre del Comitè Executiu del Komintern. |
| Aleksandra Kol·lontai | Bolxevic. Comissària del Poble per a Afers Socials. Creà, juntament amb Inessa Armand, el Jenotdel, institució dedicada a defensar els drets de les dones. |
| Aleksandr Koltxak | Almirall. Dirigí l'Exèrcit Blanc a Sibèria. |
| Nikolai Kondràtiev | Socialrevolucionari. Dissenyador de la Nova Política Econòmica. |
| Ivan Kóniev | Bolxevic. Serví en l'Exèrcit Roig a la República de l'Extrem Orient. |
| Aleksandr Konovàlov | Kadets. Ministre de Comerç i Indústria en el Govern del Príncep Lvov. |
| Grigori Korgànov | Bolxevic. Dirigent de la Comuna de Bakú. |
| Lavr Kornílov | General. Comandant en cap dels Exèrcits, acusat de preparar un cop d'estat contra el Govern de Kérenski. Durant la Guerra Civil dirigí l'Exèrcit Blanc al Don. |
| Mikhaïl Korobèinikov | Oficial de l'Exèrcit Blanc, dirigí la revolta de Iacútia. |
| Stanislav Kosior | Bolxevic. Secretari del Partit. |
| Grigore Kotovski | Bolxevic. Col·laborà en la presa d'Ucraïna. |
| Piotr Kràsikov | Bolxevic. Subcomissari del Poble de Justícia. |
| Leonid Krasin | Bolxevic. Comissari del Poble de Comerç Exterior. |
| Aleksandr Krasnoixtxókov | Bolxevic. Cap del govern de la República de l'Extrem Orient. |
| Piotr Krasnov | General. Cap de les tropes que Kérenski envià a Petrograd per lluitar contra els bolxevics durant la Revolució d'Octubre. |
| Nikolai Krestinski | Bolxevic. Membre del Primer Politburó. |
| Piotr Kropotkin | Anarquista. Col·làborà amb el Govern de Kérenski. |
| Nadejda Krúpskaia | Bolxevic. Subcomissària del Poble d'Educació i d'Instrucció. |
| Nikolai Krilenko | Bolxevic. Comandant en cap de l'Exèrcit després de la Revolució d'Octubre. |
| Grigori Kulik | Bolxevic. Serví en l'Exèrcit Roig a Khàrkiv. |
| Dmitri Kurski | Bolxevic. Comissari del Poble de Justícia de la República Socialista Federada Soviètica de Rússia. |
| Aleksandr Kutépov | General. Comandant de l'Exèrcit Blanc al sud de Rússia. |
| L ||
| Nèstor Lakoba | Bolxevic. President del Comitè Central del Partit a Abkhàzia. |
| Anatoli Lamànov | Dirigent de la Rebel·lió de Kronstadt. |
| Martin Latsis | Bolxevic. President de la Txekà a Ucraïna. |
| Serghei Lazo | Bolxevic. Comandant de l'Exèrcit Roig a Sibèria i l'Extrem Orient. |
| Lenin | Bolxevic. President del Consell de Comissaris del Poble. |
| Anatoli Lieven | General. Dirigent de l'Exèrcit Blanc a Letònia. |
| Maxim Litvinov | Bolxevic. Representant diplomàtic de la Rússia soviètica. |
| Solomon Lozovski | Bolxevic. Secretari General de la Internacional Sindical Roja. |
| Anatoli Lunatxarski | Bolxevic. Comissari del Poble d'Educació i d'Instrucció. |
| Iuri Lutovínov | Bolxevic. Dirigent del Partit a Ucraïna. |
| Príncep Lvov | President del Govern Provisional. |
| M ||
| Vladímir Maiakovski | Bolxevic. Poeta futurista. Actuà com a propagandista del règim. |
| Vladímir Mai-Maievski | General. Comandant de l'Exèrcit Blanc. |
| Andriy Makàrenko | Independentista ucraïnès. Membre del Directori d'Ucraïna. |
| Filipp Makharadze | Bolxevic. President del Comitè Revolucionari de Geòrgia durant la Guerra Civil. |
| Nèstor Makhnò | Anarquista. Comandant de l'Exèrcit Revolucionari d'Insurrecció d'Ucraïna, dit també Exèrcit Negre. |
| Vassili Maklakov | Kadets. Elegit diputat a l'Assemblea Constituent. |
| Gregori Maksímov | Anarquista. Detingut per la Txekà i expulsat de la Unió Soviètica. |
| Andrei Manúilov | Kadets. Ministre d'Educació en el Govern del Príncep Lvov. |
| Maria de Rússia | Gran Duquessa. Assassinada pels bolxevics amb la seva família a Iekaterinburg. |
| Serguei Màrkov | General. Dirigí l'Exèrcit Blanc al sud de Rússia. |
| Ludwig Martens | Bolxevic. Dirigí el Buró Soviètic a Nova York, una mena de succedani d'ambaixada soviètica als Estats Units. |
| Iuli Màrtov | Menxevic. Crític amb la política de guerra del Govern Provisional. |
| Andreu Marty | Comunista. Liderà el motí de la flota francesa del mar Negre, en protesta contra la intervenció a la Guerra Civil Russa a favor dels blancs. |
| Gueorgui Matsievski | General. Dirigí l'Exèrcit Blanc al Transbaikal. |
| Polikarp Mdivani | Bolxevic. Destinat al Front del Caucas, fou un dels dirigents de l'ocupació de Geòrgia per l'Exèrcit Roig. |
| Serguei Medvèdev | Bolxevic. Comissari de l'Exèrcit Roig a Smolensk. |
| Viatxeslav Menjinski | Bolxevic. Comissari del Poble de Finances. Membre de la directiva de la Txekà. |
| Dmitri Merejkovski | Poeta. Antibolxevic. Durant la Guerra Poloneso-Soviètica donà suport al mariscal polonès Józef Piłsudski. |
| Ida Mett | Anarquista. Activa a Moscou. Detinguda pel govern bolxevic sota l'acusació de dur a terme accions subversives. |
| Gavriïl Miasnikov | Bolxevic. S'oposà a la signatura del Tractat de Brest-Litovsk. |
| Anastàs Mikoian | Bolxevic. Dirigent de la Comuna de Bakú. |
| Pàvel Miliukov | Kadets. Ministre d'Afers Estrangers en el Govern del Príncep Lvov. |
| Ievgueni Miller | General. Dirigent de l'Exèrcit Blanc al Nord. |
| Miquel de Rússia | Gran Duc. El seu germà Nicolau II abdicà a favor seu però ell rebutjà acceptar la corona. Assassinat pels bolxevics. |
| Wilhelm von Mirbach | Representant alemany a les negociacions del Tractat de Brest-Litovsk. Nomenat ambaixador a Rússia l'abril de 1918. |
| Viatxeslav Mólotov | Bolxevic. Membre del Comitè Militar Revolucionari que preparà la Revolució d'Octubre. |
| Viktorín Moltxànov | General. Dirigí l'Exèrcit Blanc al Transbaikal. |
| Nikolai Muràlov | Bolxevic. Heroi de la Guerra Civil. |
| Matvei Murànov | Bolxevic. Elegit membre del Comitè Central dels Soviets en el Segon Congrés. |
| N ||
| Nariman Narimànov | Bolxevic. Després de la Revolució d'Octubre, esdevingué president del Hummet. |
| Nikolai Natsvalov | Dirigent de l'Exèrcit Blanc al Transbaikal. |
| Nikolai Nekràssov | Kadets. Ministre de Transports en el Govern del Príncep Lvov. Vicepresident del Govern de Kérenski. |
| Nicolau II | Tsar. Abdicà el 15 de març de 1917 arran del triomf de la Revolució de Febrer. Assassinat pels bolxevics amb la seva família a Iekaterinburg. |
| Andreu Nin | Comunista. Personatge clau en el Komintern i en la Internacional Sindical Roja. |
| Maria Nikíforova | Anarquista. Guerrillera de l'Exèrcit Revolucionari d'Insurrecció d'Ucraïna, dit també Exèrcit Negre. |
| Mehmet Niyazi | Lluitador nacionalista tàtar de Crimea. |
| Víktor Noguín | Bolxevic. Dirigent del partit a Moscou. |
| Aleksandr Nóvikov | Bolxevic. Serví en l'Exèrcit Roig al Front del Nord i, després, a Petrograd. |
| O ||
| Olga de Rússia | Gran Duquessa. Assassinada pels bolxevics amb la seva família a Iekaterinburg. |
| Mamia Orakhelaixvili | Bolxevic. President del Soviet de Vladikavkaz. Conspirador comunista a Geòrgia. |
| Grigori Ordjonikidze | Bolxevic. Dirigí la invasió de Geòrgia per l'Exèrcit Roig, cosa que va dur a instaurar-hi un règim soviètic. |
| P ||
| Aleksandr Parvus | Menxevic. Agent de l'espionatge alemany. |
| Aleksei Peixekhónov | Ministre de Proveïments del Govern de Kérenski. |
| Anatoli Pepeliàiev | General. Dirigí l'Exèrcit Blanc a Sibèria. |
| Víktor Pepeliàiev | Kadets. Primer Ministre del govern blanc establert a Sibèria per l'almirall Koltxak. |
| Símon Petliura | Independentista ucraïnès. President de la República Popular d'Ucraïna. |
| Stepan Petritxenko | Anarquista. Dirigent de la Rebel·lió de Kronstadt. |
| Grigori Petrov | Socialrevolucionari. Dirigent de la Comuna de Bakú. |
| Ievhén Petruixévytx | Independentista ucraïnès. Membre del Directori d'Ucraïna. |
| Gueorgui Piatakov | Bolxevic. Creador de l'Exèrcit Roig a Ucraïna. |
| Víktor Pokrovski | General. Dirigí l'Exèrcit Blanc al Caucas. |
| Dmitri Popov | Anarquista. Comandant de l'Exèrcit Revolucionari d'Insurrecció d'Ucraïna, dit també Exèrcit Negre. |
| Pàvel Póstixev | Bolxevic. Dirigent de la República de l'Extrem Orient. |
| Ievgueni Preobrajenski | Bolxevic. Membre del Politburó. |
| Q ||
| R ||
| Karl Radek | Bolxevic. Mitjancer entre Lenin i el govern alemany. Dirigent del Komintern. |
| Eino Rahja | Bolxevic. Lluità a favor dels comunistes en la Guerra Civil Finlandesa. |
| Jukka Rahja | Bolxevic. Fundador del Partit Comunista de Finlàndia. |
| Khristian Rakovski | Bolxevic. Primer cap de govern de la República Socialista Soviètica d'Ucraïna. |
| Isídor Ramixvili | Menxevic. Membre del Comitè Executiu del Soviet de Petrograd. Després, diputat de l'Assemblea Constituent de la República Democràtica de Geòrgia. |
| Noe Ramixvili | Menxevic. Cap del govern de la República Democràtica de Geòrgia. |
| Fiódor Raskólnikov | Bolxevic. Dirigent del Motí de Kronstadt contra el Govern Provisional. Després, instaurà el Terror Roig (Rússia) a Moscou. |
| John Reed | Periodista. Autor del reportatge Deu dies que sacsejaren el món, on explica les seves experiències a Rússia durant la Revolució d'Octubre. |
| Paul von Rennenkampf | General. Oficial de l'Exèrcit del Tsar executat pels bolxevics. |
| David Riazanov | Bolxevic. Teòric marxista. Fundador de l'Institut Marx-Engels. |
| Aleksei Ríkov | Bolxevic. President del Soviet Suprem d'Economia Nacional. |
| Aleksandr Rodzianko | General. Intentà aconseguir ajuda britànica per a l'Exèrcit Blanc. |
| Mikhaïl Rodzianko | Octubrista. Negocià amb Nicolau II la seva abdicació. |
| Anatoli Rogojin | Militar. Participà en la revolta dels cosacs contra el govern bolxevic. |
| Konstantín Rokossovski | Bolxevic. Combatent de l'Exèrcit Roig condecorat amb l'Orde de la Bandera Roja per la seva actuació contra l'Exèrcit Blanc de l'almirall Koltxak. |
| Theodore Rothstein | Bolxevic. Fundador del Partit Comunista de la Gran Bretanya. |
| Jānis Rudzutaks | Bolxevic. Dirigent dels sindicats soviètics. |
| Pinkhas Rutenberg | Socialrevolucionari. Durant la Revolució d'Octubre, intentà defensar el Palau d'Hivern contra l'atac dels bolxevics. |
| S ||
| Borís Sàvinkov | Antic Socialrevolucionari. Col·laborà amb l'Exèrcit Blanc de l'almirall Koltxak. |
| Nikolai Semaixko | Bolxevic. Comissari del Poble de Salut Pública. |
| Grigori Semiónov | President del govern blanc del Transbaikal. |
| Viktor Serge | Bolxevic. Treballà al Komintern. |
| Fiódor Serguèiev (també conegut com a "Artiom") | Bolxevic. Dirigent de la República Socialista Soviètica de Donetsk – Krivoi Rog, la qual, proclamada el febrer de 1918, el mes següent fou integrada a la República Socialista Soviètica d'Ucraïna. |
| Matvei Skóbelev | Menxevic. Ministre de Treball del Govern Provisional. |
| Nikolai Skoblin | General de l'Exèrcit Blanc conegut per la seva pràctica d'executar immediatament els combatents rojos que capturava. |
| Mikhaïl Skorodúmov | General de l'Exèrcit Blanc. |
| Pavló Skoropadskyi | General. Cap d'un govern contrarevolucionari a Ucraïna amb suport de la intervenció alemanya. |
| Ivan Skvortsov-Stepànov | Bolxevic. Comissari del Poble per a Finances. |
| Ívar Smilga | Bolxevic. President del Comitè Central de la Flota del Bàltic. |
| Ivan Smirnov | Bolxevic. Membre de la Txekà i del Comitè Central de Sibèria. |
| Vladímir Smirnov | Bolxevic. Comissari polític a l'Exèrcit Roig. |
| Grigori Sokólnikov | Bolxevic. Signatari del Tractat de Brest-Litovsk. |
| Vassili Sokolovski | Bolxevic. Cap d'estat major d'una divisió de l'Exèrcit Roig estacionada al Turkmenistan. |
| Aron Solts | Bolxevic. Jutge del Tribunal Suprem de la República Socialista Federada Soviètica de Rússia. |
| Maria Spiridónova | Socialrevolucionària. Dirigent de la facció dels Social-Revolucionaris d'esquerra. Detinguda després de l'intent de revolta dirigida per aquesta facció contra el govern bolxevic el juliol de 1918. |
| Stalin | Bolxevic. Comissari del Poble per a les Nacionalitats. |
| Constantin Stere | Col·laborador de Ion Inculeţ en el govern de la República Democràtica de Moldàvia. |
| Piotr Struve | Kadets. Lluità en l'Exèrcit Blanc al sud de Rússia. |
| Pēteris Stučka (també dit Piotr Ivànovitx Stutxka) | Bolxevic. Cap del govern bolxevic de Letònia durant la Guerra d'Independència. |
| Maciej Sulkiewicz | General. Membre de l'estat major de l'exèrcit de la República Democràtica de l'Azerbaidjan. Executat pels bolxevics. |
| Iàkov Sverdlov | Bolxevic. President del Comitè Central Executiu del Congrés de Soviets de Totes les Rússies. Ordenà l'assassinat de la Família Imperial a Iekaterinburg. |
| T ||
| Tatiana de Rússia | Gran Duquessa. Assassinada pels bolxevics amb la seva família a Iekaterinburg. |
| Mikhaïl Tereixtxenko | Independent. Ministre de Finances en el Govern del Príncep Lvov. Ministre d'Afers Estrangers en el Govern de Kérenski. |
| Tíkhon | Patriarca de Moscou (Església Ortodoxa Russa). Empresonat pel govern bolxevic. |
| Semion Timoixenko | Bolxevic. Oficial de l'Exèrcit Roig durant la Guerra Civil Russa. |
| Ariadna Tírkova-Williams | Kadets. Candidata a les eleccions a l'Assemblea Constituent. Durant la Guerra Civil col·laborà amb l'Exèrcit Blanc del general Denikin. |
| Mikhaïl Tomski | Bolxevic. Secretari General de la Internacional Sindical Roja. |
| Valentín Trífonov | Bolxevic. Comandant en cap de l'Exèrcit Roig al Front del Caucas. |
| Trotski | Bolxevic. Comissari del Poble per a Afers Estrangers. Negocià amb Alemanya el Tractat de Brest-Litovsk. |
| Irakli Tsereteli | Menxevic. Ministre de Correus i Telègrafs del Govern Provisional Rus. Després, diputat del Parlament de la República Democràtica de Geòrgia. |
| Koté Tsintsadze | Bolxevic. Primer president de la Txekà a Geòrgia. |
| Marina Tsvetàieva | Escriptora. Autora del poema narratiu L'acampada dels cignes, on glorificava els combatents de l'Exèrcit Blanc. |
| Mikhaïl Tukhatxevski | Bolxevic. Comandant de l'Exèrcit Roig. Reprimí les rebel·lions de Kronstadt i de Tambov. |
| Vassili Txapàiev | Bolxevic. Comandant de l'Exèrcit Roig durant la Guerra Civil Russa. |
| Tapa Txermóiev | Nacionalista txetxè. Cap de govern de la República de la Muntanya del Nord del Caucas. |
| Víktor Txernov | Socialrevolucionari. Ministre d'Agricultura del Govern de Kérenski. President de l'Assemblea Constituent. Lluità contra els bolxevics durant la Guerra Civil. |
| Akaki Txkhenkeli | Menxevic. Ministre d'Afers Estrangers del govern de la República Democràtica de Geòrgia. |
| Bénia Txkhikvixvili | Menxevic. Alcalde de Tbilisi en temps de la República Democràtica de Geòrgia. |
| Gueorgui Txitxerin | Bolxevic. Comissari del Poble per a Afers Estrangers. |
| Lev Txorni | Anarquista. Ideòleg de la Federació de Grups Anarquistes de Moscou. Conspirà contra el govern bolxevic. Morí executat. |
| Níkoloz Txkheïdze | Menxevic. President del Soviet de Petrograd. Dirigent de la República Democràtica Federal de Transcaucàsia i de la República Democràtica de Geòrgia. |
| U ||
| Roman Ungern von Sternberg | General. Principal col·laborador de Grigori Semiónov al Transbaikal. |
| Józef Unszlicht | Bolxevic. Cap del Comitè Revolucionari Polonès Provisional durant la Guerra Poloneso-Soviètica. |
| Grigol Uratadze | Menxevic. Delegat de la República Democràtica de Geòrgia a Moscou. |
| Moisei Uritski | Bolxevic. Cap de la Txekà a Petrograd. El seu assassinat va precipitar l'inici del Terror Roig (Rússia). |
| V ||
| Aleksandr Vassilevski | Militar. Combatent de l'Exèrcit Roig a la Guerra Poloneso-Soviètica. |
| Grigori Vassilevski | Anarquista. Comandant de l'Exèrcit Revolucionari d'Insurrecció d'Ucraïna. |
| Nikolai Vatutin | Bolxevic. Combaté contra l'Exèrcit Revolucionari d'Insurrecció d'Ucraïna. |
| Mir Hasan Vazírov | Socialrevolucionari. Dirigent de la Comuna de Bakú. |
| Mikhaïl Velikànov | Bolxevic. Comandant de l'Exèrcit Roig a les regions dels Urals i del Caucas. |
| Borís Veretèlnikov | Anarquista. Comandant de l'Exèrcit Revolucionari d'Insurrecció d'Ucraïna, dit també Exèrcit Negre. |
| Grigori Verjbitski | General. Dirigí l'Exèrcit Blanc al Transbaikal. |
| Nikolai Vlàsik | Bolxevic. Agent de la Txekà. |
| Piotr Vóikov | Bolxevic. Encarregat de les requises d'aliment del Soviet dels Urals. Implicat en l'assassinat de la Família Imperial a Iekaterinburg. |
| Volin (o Voline, com ho escrivia ell) | Anarquista. Combatent de l'Exèrcit Revolucionari d'Insurrecció d'Ucraïna. |
| V. Volodarski | Bolxevic. Director la Gaseta Roja, diari de Petrograd. Assassinat el 1918 per Grigori Semiónov. |
| Kliment Voroixílov | Bolxevic. Membre del Govern Provisional d'Ucraïna. |
| Volodímir Vinnitxenko | Independentista ucraïnès. Primer Ministre de la República Popular d'Ucraïna. |
| W ||
| Piotr Wrangel | General. Dirigí l'Exèrcit Blanc al sud de Rússia. |
| X ||
| Stepan Xahumian | Bolxevic. President de la Comuna de Bakú. |
| Borís Xàpoixnikov | Coronel de l'Exèrcit del Tsar que s'uní a l'Exèrcit Roig. |
| Andrei Xingariov | Kadets. Ministre d'Agricultura en el Govern del Príncep Lvov. Assassinat pels bolxevics després de la Revolució d'Octubre. |
| Andrei Xkuró | General. Dirigent de la brigada de Cosacs del Kuban de l'Exèrcit Blanc. |
| Aleksandr Xliàpnikov | Bolxevic. Comissari del Poble de Treball. Actiu al Caucas durant la Guerra Civil. |
| Borís Xtèifon | General. Dirigí l'Exèrcit Blanc a Crimea. |
| Fèdir Xtxus | Anarquista. Comandant de l'Exèrcit Revolucionari d'Insurrecció d'Ucraïna. |
| Vassili Xulguín | Progressista. Va demanar a Nicolau II que abdiqués. Donà suport al cop d'estat del general Kornílov. |
| Fèdir Xvets | Independentista ucraïnès. Membre del Directori d'Ucraïna. |
| Z ||
| Lev Zadov | Bolxevic. Antic comandant de l'Exèrcit Revolucionari d'Insurrecció d'Ucraïna, després col·laborà amb la Txekà. |
| Máté Zalka | Comunista. Durant la Guerra Civil va organitzar una unitat hongaresa de Guàrdies Rojos a Khabàrovsk. |
| Volodímir Zatonskyi | Bolxevic. President de la República Socialista Soviètica de Galítsia durant la Guerra Poloneso-Soviètica. |
| Iàkov Zevin | Bolxevic. Dirigent de la Comuna de Bakú. |
| Grigori Zinóviev | Bolxevic. Responsable del govern de Petrograd. |
| Viatxeslav Zof | Bolxevic. Comissari de la Flota del Bàltic i membre del comitè de defensa de Petrograd. |